***PREDLOŽAK ZA SASTAVLJANJE TUŽBE***

Preporuča se da bude računalno napisana (može i vlastoručno), ali u svakom slučaju vlastoručno potpisana.

***Međubiskupijski sud prvoga stupnja u Novom Sadu***

**Futoška ulica 9**

**21000 Novi Sad**

***Časni Sude!***

Ja, ………, rođen/a ……… u ………, od oca ……… i majke ………, vjeroispovijest, zanimanje, sada na adresi: ………

i

………, rođen/a ……… u ………, od oca ……… i majke ………, vjeroispovijest, zanimanje, sada na adresi: ………

sklopili smo dana ……… sakrament ženidbe u župnoj crkvi ……… u ……… .

Civilnu ženidbu sklopili smo dana ……… u ……… . Pomirenje više nije moguće. Presuda o rastavi braka donesena je ……… .

Držim da je naša ženidba nevaljano sklopljena te stoga podnosim Međubiskupijskom sudu prvoga stupnja u Novom Sadu tužbu za utvrđivanje ništavosti ženidbe, kao sudu mjesta u kojemu je sklopljena naša ženidba (ili kao sudu mjesta u kojemu jedna ili obje stranke imaju prebivalište ili boravište; ili kao sudu mjesta u kojemu se stvarno treba prikupiti većina dokaza).

Tvrdnju o nevaljano sklopljenoj ženidbi obrazlažem na sljedeći način:

(Predložena pitanja za sastavljanje tužbe ne služe da bi stranka na njih odgovarala, nego da stranci budu podsjetnik i pomoć za razmišljanje o onome što želi navesti u tužbi. Za sastavljanje tužbe potrebno je slijediti strukturu kako stoji u ovom predlošku. Nije poteškoća ukoliko se kod sastavljanja tužbe izostave pojedini pravni pojmovi i termini, važno je da općenito svi podatci budu navedeni. Obrazloženje tužbe je središnji dio, dovoljno ga je vlastitim riječima opisati!)

Opisati kulturni, moralni i vjerski odgoj tužitelja/tužiteljice i tužene stranke prije sklapanja ženidbe. Opisati obiteljsko okruženje u kojem su odrasli tužitelj/tužiteljica i tužena stranka. Opisati obrazovni i društveni život tužitelja/tužiteljice i tužene stranke prije sklapanja ženidbe.

Koliko ste godina imali kada ste se prvi puta susreli, upoznali i zaljubili (u tuženu stranku)? Kada i kako ste se upoznali? Koliko dugo ste *hodali* prije vjenčanja? Kakav je bio vaš međusobni odnos tijekom *hodanja* s obzirom na ljubav, zrelost, nerazumijevanja, prepirke i svađe?

Jeste li naišli na neslaganja i teškoće u vrijeme zaruka? Ako da, opišite učestalost, jačinu i trajanje bilo kakvih poteškoća. Koje su vas okolnosti dovele do zaruka? Koliko dugo je trajalo razdoblje zaruka? Jesu li zaruke ikada raskinute? Ako da, zbog kojeg razloga? Kakva je bila reakcija članova obitelji i prijatelja na vaše zaruke? Je li se itko suprotstavljao vašoj vezi, zarukama, odnosno budućoj ženidbi?

Po čemu ste zaključili da ste se dovoljno upoznali i zavoljeli te da bi bilo dobro da se vjenčate u crkvi? Je li prije vjenčanja bilo kakvih oklijevanja, sumnji s obzirom na sklapanje ženidbe? Jeste li se dovoljno poznavali prije sklapanja ženidbe? Zbog kojeg razloga i zašto ste se odlučili za vjenčanje?

Opišite planove koje ste zajedno stvarali prije sklapanja ženidbe glede braka i obitelji, zajedničkoga života. U kakvim ste se okolnostima odlučili za vjenčanje u crkvi?Kakva su bila Vaša shvaćanja i shvaćanja tužene stranke prije vjenčanja prema sakramentu ženidbe? Pojasnite vaše shvaćanje ženidbe i kakva su bila vaša stajališta jednog prema drugome u vrijeme sklapanja ženidbe. Kakva je bila vaša osobna priprava za slavlje sakramenta ženidbe? Jeste li pohađali neki zaručnički tečaj?

Kakvi su bili vaši stavovi prije sklapanja ženidbe prema bitnim svojstvima ženidbe: jednost (vjernost bračnom drugu) i nerazrješivost (doživotnost koja isključuje rastavu i ponovnu ženidbu)? Kakvi su bili vaši stavovi prije sklapanja ženidbe s obzirom na vjernost u braku, začeće, rađanje i odgajanje djece? Kako je svatko od vas prihvatio ženidbene obveze koje su usmjerene dobru ženidbenih drugova (vaše zajedništvo, vaš spolni život, obiteljske dužnosti, zaposlenje i financijske odgovornosti…)?

Jeste li ženidbu sklopili slobodno, svjesno i bez prisile ili velikog straha nanesenog izvana? Zbog kojih ste motiva, razloga i s kojim namjerama pristupili činu vjenčanja? Kako je protekao sam čin vjenčanja u crkvi? S kojim ste namjerama i stavovima pristupili izgovaranju ženidbene privole?

Opišite kako ste živjeli prve dane bračnoga zajedništva. Opišite odnos bračnih drugova prema ženidbenim obvezama (međupersonalni odnosi, uzajamna vjernost, prihvaćanje djece…).

Kada su prvi puta nastali problemi i poteškoće u vašem braku? Opišite narav i izrazitost poteškoća i problema! Što ste poduzimali da riješite probleme, poteškoće i da spasite brak? Je li itko od vas dvoje tražio pomoć kod psihologa, psihijatra ili obiteljskog liječnika, prije ili poslije slavlja ženidbe? Koja je bila narav poteškoća? Kako su poteškoće riješene?

Koliko je trajala bračna zajednica? Koji je bio glavni razlog prekida bračne zajednice? Tko je prvi napustio bračnu zajednicu i zašto? Nakon što ste se razišli, tko je prvi pokrenuo brakorazvodnu parnicu? Je li brakorazvodna presuda građanskoga suda stupila na snagu?

Kako su bračni drugovi nastavili živjeti nakon prekida bračnoga zajedništva?

Navesti i neke druge činjenice i podatke koje tužitelj/tužiteljica smatra korisnim za obrazloženje tužbe.

Držim da sam sklopio/la nevaljanu ženidbu zbog ……… .

(Jasno navesti koji je razlog nevaljanosti, odnosno ništavosti ženidbe. Temelj ništavosti ženidbe mora proizlaziti iz obrazloženja tužbe. Treba jasno reći na čijoj se strani nalazi razlog nevaljanosti ženidbe (na strani muža **ili** žene, ili na strani **i** muža **i** žene.)

Svoje tvrdnje o nevaljano sklopljenoj ženidbi mogu dokazati sljedećim dokazima:

(Treba navesti, bar općenito, kojim dokazima raspolaže, tj. kojim dokazima potkrjepljuje ono što tvrdi u tužbi (npr. svjedoci, medicinska dokumentacija, pisma i zapisi kojima se dokazuje nevaljanost ženidbe.)

Motivi podnošenja tužbe su: ……… .

Na kraju molim Međubiskupijski sud prvoga stupnja u Novom Sadu da razmotri moju tužbu, da je prihvati i pokrene parnicu proglašenja ništavosti ženidbe.

*Vlastoručni potpis tužitelja/tužiteljice*

Mjesto, datum (dan, mjesec i godina). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Ime i prezime*

Osobni kontakti su:

telefon (mobitel);

e-mail adresa.

**Tužbi prilažem sljedeće dokumente:**

(Zajedno s tužbom potrebno je predati sve priloge: prilozi od 1 do 7 obvezno; priloge 8 ili 9, ukoliko stranka posjeduje nešto od navedenoga.)

1. vjenčani list iz župe vjenčanja (*original*);

2. postupak za ženidbu iz župe vjenčanja – Examen sponsorum (*kopija*);

3. presudu brakorazvodne parnice općinskog suda (*kopija*);

4. krsni list tužitelja/tužiteljice (*original*);

5. krsni list tužene stranke (*original*);

6. svjedočanstvo o istinoljubivosti i vjerodostojnosti, tj. preporuku vlastitoga župnika za tužitelja/tužiteljicu;

7. popis svjedokâ; Na poseban papir navesti podatke o svjedocima: ime, prezime, adresu i telefon, u kakvom ste odnosu (rodbina, prijatelji, poznanici…) te o čemu pojedini svjedok može posvjedočiti. Navesti ono što svjedok može posvjedočiti s obzirom na kanonski razlog nevaljalosti ženidbe. Za sudski postupak korisno je da svjedok poznaje stranke prije vjenčanja, u trenutku sklapanja ženidbe i neposredno nakon vjenčanja. Neka tužitelj (ica) navede barem tri svjedoka koji mogu posvjedočiti o predmetu spora.

Ukoliko posjeduje, može se priložiti nešto od sljedećega:

8. službenu dokumentaciju koja potkrjepljuje tužbu (zdravstvenu, sudsku, policijsku, centra za socijalnu skrb, ustanova za karitativno djelovanje i društvenu skrb i sl.);

9. druge dokaze koji potkrjepljuju ono što se tvrdi u tužbi (privatne i/ili javne isprave, osobnu korespondenciju, audio-vizualne zapise, tonske zapise, fotografije, ispis sms poruka i/ili elektroničke pošte i sl.).

**Nekoliko korisnih informacija:**

* Preporuča se strankama da se prije podnošenja zahtjeva (tj. tužbe) savjetuju s osobom/osobama koje su stručne u kanonskome pravu, razgovor s vlastitim župnikom.
* Podnositelj/podnositeljica zahtjeva mora prije predaje tužbe vidjeti *ima li uopće u njezinom slučaju* *pravnoga temelja* za podnošenje i prihvaćanje tužbe te ima li dostatnih dokaza. Bez pravnoga temelja i dokaza sudac ne može prihvatiti tužbu.
* Tužba mora naznačiti *prebivalište ili boravište* tužene stranke (kan. 1408). Ukoliko tužitelj ne zna prebivalište ili boravište tužene stranke, može/mora se obratiti mjerodavnim civilnim tijelima koja će mu u tome pomoći. Bez ovoga podatka, neće biti moguće pokrenuti postupak.
* Tužba mora biti *potpisana* od tužitelja/tužiteljice, s naznakom dana, mjeseca i godine.

Ukoliko se stranke slože kod pokretanja postupka, moguće je da oboje potpišu tužbu.

* Kratki postupak za proglašenje ništavosti ženidbe, moguće je pokrenuti ukoliko su ispunjena sljedeća dva preduvjeta (kan. 1683):

1° zahtjev podnesu oba ženidbena druga ili jedan ženidbeni drug uz suglasnost drugoga.

2° okolnosti stvari i osoba, potkrijepljeni svjedočanstvima ili ispravama, ne zahtijevaju pomnije ispitivanje ili istraživanje te jasno ukazuju na ništavost.

* Sud stranci u postupku ne može biti pravni savjetnik.
* Tužbu je potrebno poslati poštom na adresu:

***MEĐUBISKUPIJSKI SUD PRVOGA STUPNJA U NOVOM SADU***

***Futoška ulica 9***

***SRB-21000 Novi Sad*.**